# data[].attributes.body
Kirjoita otsikon alle kuvaus hyvästä digiä hyödyntävästä oppimistehtävästä. Voit lisätä viestiin myös mm. tiedoston, linkin tai kuvan. Voit kertoa ideasi myös äänitiedoston avulla.

Uuden viestin voit lisätä alakulman PLUS-merkistä tai tuplaklikkaamalla seinää. Uudet viestit tulevat tämän Padletin yläosaan. Padlet-ohjeita ja esimerkkejä löydät Ohje-Padletista.

Viestin loppuun voit kertoa nimesi ja oppilaitoksesi tai kouluasteesi.

Matleena Laakso

# data[].attributes.body
Korona-pandemian aikaisella etätunnilla toteutin A-saksan ryhmän kanssa teemasanastoharjoituksen kotitehtävänä etänä padletin avulla. Jokainen valitsi mielestään 15 tärkeinä/oleellisinta sanaa ja kirjoitti niistä oman lauseen hyödyntäen kurssilla kerrattua kielioppia. Lauseet palautettiin padletiin. Oppitunnilla kukin sai valita 3 kanssaopiskelijaa, joiden lauseet kävi lukemassa ja kommentoimassa loppuun jotain mukavaa ja positiivista palautetta. Sen jälkeen lauseista osa käytiin open johdolla läpi ja muut saivat (halutessaan) tehdä korjausehdotuksia lauseisiin. Kaikkia lauseita ei ollutkaan tarkoitus korjata virheettömiksi vaan pääpaino oli sanojen kertaamisessa ja oppimisessa.

# data[].attributes.body
Lyhyt yhdessä tehtävä keskustelutehtävä Teamsin yms. kautta, jonka ideana on keksiä lyhyt tarina, jossa on vain viisi lausetta. Harjoittaa kieltä, kommunikaatiota, luovuutta ja vuorovaikutusta vieraalla kielellä. eTwinning-projektina tehtynä myös kansainvälisyyden ja autenttisen kielenkäytön taidot tavoitteena. Työalustana Padlet, johon on valmiiksi luotu otsikot, ryhmä itse päättää aiheen ( sitä voi helposti johdattaa tausta kuvalla).  Digitys22, Katri Juusola, Sodankylän lukio ja Tähtikunnan koulu

# data[].attributes.body
Tehtävän otsikko:
Osaamiseni tähtihetket ja sudenkuopat. Pienoiselokuva seikkailuistani sosiaalialan opinnoissa.

Tehtävämuoto:
Portfolio, sosiaalialan AMK-tutkinto

Opintojakso, johon tehtävä liittyy HOPSissa:
Portfolio on valmistumisvaiheen Ammatillisen kasvun 3 op-tutorointiopintojakson päättävä tehtävä.

1. Aloita tästä: Tutustu portfoliokuvaukseen. Millaisia portfolioita käytetään osaamisen tunnistamisen tukena? Kiinnitä huomiosi valmistumisvaiheen näyteportfolion kuvaukseen.

2. Hahmottele runko: Näyteportfolion runko voi muodostua esim. oman oppimisen ja ammatillisen kehittymisen pohdinnasta ja kuvauksesta, pohdi myös millaisen teoreettisen kehyksen tunnistat ohjaavan valintojasi tulevana sosiaalialan ammattilaisena. Tee muutama dia (esim. mindmap, powerpoint): sisällysluettelo, keskeiset nostot, lopun pohdinta – ”millainen sosiaalialan työntekijä minä olen valmistuessani”

3. Keskeiset nostot: valitse opintojesi varrelta esimerkkejä merkityksellisistä oppimisen hetkistä, oivalluksista jotka jäivät mieleesi tai asioista, joiden oppiminen oli haastavaa, ja kuvaa myös lyhyesti, miten pääsit haastekohdista eteenpäin.

4. Tee video: kerro oman osaamisesi kasvun kaaren ja käytä ppt- dioja esityksesi tukena. Opinto-ohjaaja ohjeistaa sinua, jos Teams-sovelluksella nauhoittaminen ei ole entuudestaan tuttua.

5. Lähetä videolinkki tutoropettajallesi, joka sopii kanssasi portfolio-ohjaustapaamisen.

6. Ennen tapaamista tutoropettajasi tutustuu laatimaasi videoon.

7. Keskustele tutoropettajasi kanssa: Portfolio-ohjaustapaamisessa keskitytään vuoropuheluun videon pohjalta: tutoropettajan avainkysymyksiä ovat mm.
- millaisia oivalluksia sait portfolion tekemisen aikana?
- saitko uusia näkökulmia opintojaksoihin? Oliko kokemuksesi joistakin opintojaksoista muuttunut matkan varrella?
- mitä uusia ajatuksia sait kuluneesta opintoajastasi, oppimisen kaaresta?
- millainen mielikuva oli sosiaalialan ammattilaisen työstä opintojen alkaessa, onko se valmistumisen hetkellä sama/erilainen? Kerro, perustele.
- oletko pohtinut jatko-opintojen mahdollisuutta? Millaiset opinnot kiinnostavat, esim YAMK-tutkinto, yliopisto-opinnot, täydennyskoulutukset?
- oletko kiinnostunut alumnitoiminnasta – aiotko liittyä mukaan?
- mitä haluat kysyä tutoropettajaltasi valmistumisen kynnyksellä?
- anna lyhyesti palaute tästä portfoliotehtävästä.

Arviointi: hyväksytty/täydennettävä.

Siru Kilpilampi, opinto-ohjaaja, AMK-opettaja

# data[].attributes.body
Lukiomme joulujuhla järjestettiin v. 2021 hybridi-malliin: ohjelmanjärjestäjät olivat koolla yhdessä tilassa, josta ohjelman eri vaiheet striimattiin luokkahuoneisiin. Ainoaksi interaktiivinen ohjelmanumero musiikkiesitysten ja joulupukin vierailun ohella oli oheinen jouluaiheinen Kahoot-peli. 12 kysymystä, joista suurin osa on monivalintoja ja pari O/V -kysymyksiä. Kysymyksiin etukäteen tutustunut juontaja oli tärkeä osa kokonaisuutta. Toimi hyvin myös yli kymmenestä tilasta pelattuna.
Linkki peliin:
https://create.kahoot.it/course/82499350-4c94-432e-8071-f16bea652ebf

Pedagogin digitystä s21 on antanut muitakin innostavia ideoita!

Sirpa, Tampere

# data[].attributes.body
Totutettu Äi2 -moduulissa, jossa ollaan ennen tehtävää kerrattu kielikuvia ja tutkittu lehtiotsikoita tehtäväkirjan tehtävän avulla.

Opiskelijat lueskelevat pareittain eri verkkolehtiä (HS, Yle, Aamulehti...) ja etsivät sieltä lehtiotsikoita, joissa on käytetty kielikuvaa. Otsikoita lisätään luokan yhteiselle Padlet-seinälle. Lopuksi muut voivat kommentoida toisten lisäämiä otsikoita ja nimetä niistä kielikuvia (esim. metafora, vertaus...) Simppeli, mutta toimiva ja usein keskustelua aktivoiva digiseinätehtävä :) Tätä voisi jatkaa myös niin, että otsikoita muokataan niin, että kielikuva vaihtuu tai poistuu...

- Jaana V., Pedagogin digitystä, S2021

# data[].attributes.body
Työnhaku ja työhaastattelu

1. oppitunti: Työpaikkailmoitukset ja haastattelukysymykset

1. Meetissä jaetaan opiskelijat 3-4 opiskelijan ryhmiin.

2. Kukin ryhmä valitsee yhden fiktionaalisen yrityksen, jonka edustajia he ovat. Inspiraatiota saa esimerkiksi Time-lehdestä: https://time.com/4351022/influential-fake-companies/

3. Ryhmä tutkii Guardian-lehden nettisivuilta työpaikkailmoituksia (https://jobs.theguardian.com/jobs/advertising/)  ja laatii mallin avulla työpaikkailmoituksen, joka lisätään Padletiin kaikkien tutkittavaksi.

4. Ryhmät katsovat YouTubesta esimerkkejä työpaikkahaastatteluista ja laativat omaan yritykseensä työpaikkahaastattelukysymykset Google Docsissa. Samalla he myös miettivät, millaista työntekijää he hakevat ja mitä ominaisuuksia ja taitoja kyseisessä työpaikassa vaaditaan.

2. oppitunti: Työhakemuksen ja cv:n laatiminen

1. Kukin ryhmä tekee tehtävän, jossa pitää merkitä, mitkä fiktionaaliset hahmot tunnistaa ja valitsee listalta (https://www.listchallenges.com/fandomanias-top-100-fictional-characters)  itselleen fiktionaalisen hahmon, jolle he laativat yhdessä google docsissa työhakemuksen ja cv:n Wikipedian ja oman mielikuvituksensa avulla. Malli cv:n laatimiseen löytyy oppikirjasta.

2. Jokainen ryhmän jäsen valitsee Padletistä yhden työpaikan, jota hakee.

3. oppitunti: Työhaastattelut

1. Kukin ryhmä tekee omalle yritykselleen oman Meetin, jossa haastattelut tapahtuvat ja jakaa linkin muiden kanssa.

2. Yritykset pitävät ryhmähaastattelut omassa Meetissään sovittuina ajankohtina. Opettaja on paikalla tarkkailijana.

3. Haastattelujen jälkeen ryhmät päättävät, kenet hakijoista valitsisivat työpaikkaan ja miksi.

4. oppitunti: Purku

1. Yritykset kertovat, kenet olisivat palkanneet ja miksi.

2. Mielipiteiden ja kokemusten vaihto ja sähköinen loppukysely Google Formsissa, jossa kukin opiskelija arvioi ryhmätyötaitojaan ja rooliaan ryhmässä ja antaa arvosanan 1-5 ryhmänsä toiminnalle ja itselleen ryhmän jäsenenä.

Muuta huomioitavaa:

Ryhmätyöhön ei käytetä kokonaisia oppitunteja, vaan ainoastaan osa tunneista. Esimerkiksi haastattelujen aikana ne opiskelijat, jotka eivät osallistu haastatteluun, tekevät kurssin muita kirjallisia töitä.

Sopivia kirjallisia töitä ovat esimerkiksi adjektiivien kertaus ja rekisteritehtävät.

Kurssiin sisältyy vielä kunkin itsenäisesti tekemä video-cv sekä loppukokeessa kirjoitettava motivation letter.

Aija B, Pedagogin digitystä

# data[].attributes.body
Näyttelyn kuratointi

Taiteen tarkastelu ja tulkinta.

Tehtävä voidaan toteuttaa 75 oppitunnin aikana. Toimii 7. luokkalaisten kanssa, mutta aiheita ja teemoja soveltaen sopii kaiken ikäisille. Mahdollista toteuttaa etä- ja lähiopetuksessa. Etäopetuksessa keskustelut ja ryhmään jakamiset tehdään esim.Teamsin ja ryhmän kanavien avulla.

Valitaan aihe tai teema, jota taidenäyttely käsittelee. Opettaja päättää tai annetaan oppilaiden ideoida aluksi.

Muodostetaan ryhmät, joissa opiskelijat keskustelevat ja valitsevat sopivan määrän teoksia näyttelyyn. (Teams, googlemeet, luokkahuone tms. jossa pienryhmätyöskentely onnistuu)

Ryhmien tehtävänä on valita esim. viisi teosta, jotka käsittelevät ja sopivat valittuun näyttelyn teemaan ja aiheeseen.

Teokset kootaan annetusta virtuaalinäyttelyt merkitsemällä suosikit. (näyttelyn laajuus päätetään suhteessa käytettävissä olevaan aikaan)

Kansallisgallerian kokoelmista: https://www.kansallisgalleria.fi/fi/search

Opiskelija sopivat kuratoimallen (kokoamalleen) taidenäyttelylle nimen.

Opettaja jakaa paldet linkin, johon valitut teokset linkitetään ja kirjoitetaan tarvittavat tiedot ryhmien alle. Jokaiselta ryhmältä vähint. näyttelylle annettu nimi.

Lisäksi näyttelyyn voidaan valita ja linkittää you tubesta sopiva musiikki.

Vieraillaan ryhmien muodostamissa virtuaalinäyttelyissä /(padlet seinä) ja keskustellaan nähdystä ja kuullusta kokemuksista. Ryhmät esittelevät  taidenäyttelyssä muille.

Miten aluksi päätetty teema ja aihe tulee näyttely kokonaisuudessa esiin? Mitä perusteita valinnoille on ryhmissä käytetty? Miten mahd. valittu musiikki ja näyttelyn nimi vaikuttaa kokemukseen?

t. Akseli, Lukio/yläkoulu Pedagogin digitystä 2021

# data[].attributes.headline
Oma kuvakirja BookCreatorilla  Lukio HI4 

# data[].attributes.subject
Oma kuvakirja BookCreatorilla  Lukio HI4 

# data[].attributes.body
Opiskelija valitsee jonkin taiteen aikakauden (esim. Renessanssi, Barokki, Rokokoo, Romantiikka).

Ja etsii tyylisuunnan piirteet ja keskeiset taiteilijat/arkkitehdit oppimateriaalista tai muista luotetuista lähteistä.

Verkon kuvahaun avulla opiskelija etsii (tekijänoikeus vapaat) kuvat tyyppiesimerkeistä kokoaa kuvat sekä tekstit yhteen Bookcreatorilla.

Arvostelu (Suoritettu)

Sopiva aika 75 min. Tai portfoliomaisesti työskenneltynä 2-3 kertaa.

Miika S. Pedagogin Digitystä

# data[].attributes.body
Abikurssilla meillä kerrataan yo-kokeita varten aihepiirisanastoja. Tämä tehtävä yhdistää aihepiirisanastojen opiskelua ja autenttisia materiaaleja.

Jokainen pari/ryhmä valitsee itsellensä aihepiirin (esim. ympäristö, talous, konfliktit...) ja etsii aihepiiriin liittyvän artikkelin, sivuston, videon tms. Tämä jaetaan muulle ryhmälle esim. Padletissa.

Annetaan aika, esim. pari viikkoa, jona kaikki käyvät katsomassa toistensa postaukset, ja kommentteihin laittavat uudet/tärkeät sanat ja ilmaisut, mitä ovat jutusta löytäneet. Näiden perusteella postauksen tehnyt ryhmä kokoaa (voi myös täydentää) eng-suomi sanaston, joka jaetaan muille.

Näiden sanastojen pohjalta jokainen ryhmä vielä tekee muille tunnilla tehtäväksi esim. Kahootin, Quizletin, ristikon tms. tehtävän, jossa sanastoa harjoitellaan.

Anniina K., Kipinä

# data[].attributes.body
Minusta tulee luokan ohjaaja lukion ensimmäiselle luokalla ensi syksynä. Pidän heille myös "Hyvinvointi" -jakson, jossa on tarkoitus ryhmääntyä ja tutustua,  sekä käydä läpi lukiolaisen hyvinvointiin ja opiskeluun liittyviä asioita. Jaksolla on tarkoituksena tehdä myös luokan omat sivut, joihin opiskelijat luovat itse sisältöä. Esimerkiksi jotkut voivat ottaa kuvia, jotkut vastaavat kalenterin täyttämisestä, jotkut koulun infosta jne. Sivuille luodaan hyvinvointiin ja opiskeluun liittyvät alasivustot. Sinne teemme kurssin teemoihin liittyen sisältöjä, esim. "Minkälainen on hyvä essee?", Mitä tehdä, jos ei saa aloitettua koulutehtäviä?", kyselyitä jne. Opiskelijat voivat tehdä lyhyitä infovideoita erilaisilla videosovelluksilla, joita täälläkin on esitelty (Powtoon, Biteable, AdopeSpark), kyselyitä (esim.Quizzletilla, Flingalla) jne. Ajattelin kysellä opiskelijoita, minkälaisesta sisällöstä he hyötyisivät eniten ja miten voisimme sitä sivuille luoda.

Riina Kannisto

# data[].attributes.body
Olen teettänyt tällaista muillakin kursseilla, mutta käytetään nyt esimerkkinä HI3:sta.

Tehtävässä opiskelijapari saa itselleen hahmon 1800-1900-l. Suomesta. Ne voivat olla fiktiivisiä tyyppejä (edustaen esim. eri ikä- ja/tai yhteiskuntaluokkia) tai sitten todellisia henkilöitä, Aleksanteri  II, Sibelius, Engel jne.

Tehtävänä on laatia omalle tyypille someprofiili. Pohjana voi käyttää googlaamalla (esim. facebook template) löytyviä slidepohjia tai nettisovellusta https://www.classtools.net/FB/home-page (varo mainoksia...)

Hahmolle tulee luoda uskottava profiili kuvineen, kavereineen, tapahtumineen, keskusteluineen. Hauskuutta ja soveltamista saa olla, mutta pohjana tulee kuitenkin olla todelliset tapahtumat.

Tämä toimii mukavana, hieman kevyempänä välipalana, jossa samalla tulee eläydyttyä historiaan ja tutustuttua ko. aikakauteen ja sen ilmiöihin. Tehtävän voisi toki toteuttaa myös koko kurssin ajan täydennettävänä projektina.

Sami Uotila / Janakkalan lukio

# data[].attributes.body
Opiskelijat tutustuvat ja nimeävät  luotettavien lähteiden perusteella elinympäristömme paikallisia, alueellisia ja globaaleja terveysriskejä. Näistä terveysriskeistä valitaan teemat (yksin tai parityönä) projektityön aiheeksi.  Teemat jaetaan kiinnostuksen kohteiden mukaisesti siten, että opiskelija toimii yhden työn esittelijänä ja yhden työn kommentaattorina.

Kommentaattorin  tehtävänä on pelkän vertaisarvioinnin ohella esittää etukäteen annetun lähdeaineiston perusteella pari relevanttia yleissivistävää kysymystä kulloisestakin teemasta. Teeman esittelijä puolestaan selvittää terveysriskin lähteet, vaikutusmekanismit ihmisen terveyteen, ennaltaehkäisyn keinoja, riskin arvioidusta todennäköisyydestä Suomessa sekä luotettavimmat lähteet hyväksi havaitsemaansa esitysgrafiikkaa (PowerPoint/ GoogleSlides) käyttäen. Yhtenäisen ohjeistuksen, projektityön valmistelun ja aikataulutuksen jälkeen diat lisätään etukäteen linkkinä jaettuun  GoogleDocs-dokumenttiin. Kommentaattoria varten varataan oma sarake. Tarvittaessa kommentaattori esittelee itse vastauksen kysymykseensä: näin saadaan aikaan keskustelua ja vältytään nippelitiedon kuormitukselta.

Yleensä opiskelijat ovat käyttäneet lähteinä seuraavia puolivirallisia sivustoja (mahdollistaa integroinnin  englannin kieleen ja maantieteeseen edistyneimpien opiskelijoiden osalta).

THL

AQi-indeksi

WHO

Suosittelen, ellei ryhmä ole kovin iso.
-Suvi Vilkko-

# data[].attributes.body
Esimerkki: Oppimispolku Suomen poliittisesta järjestelmästä 9.lk

Sisältää erilaisia oppimistehtäviä, videoita ja linkkejä. Tehtävien välissä kertausQuizletejä.

Lähtötasotesti Socrativessa (jonka voi tehdä vielä kertaustunnilla uudestaan)

Blooket.comissa (https://www.blooket.com/) kertauspeli kaikille avoimena. Löytyy hakusanalla Suomen poliittinen järjestelmä. Tästä oppilaat ovat pitäneet: Aihepiirin keskeisimmät käsitteet tulee kerrattua ja lisäksi sattumalla on merkitystä. Näin myös heikommin menestyneet innostuvat ja kysymyksien toistuessa oikeat vastaukset myös jäävät mieleen.

Lopuksi testi Socrativessa, joka arvioidaan 4 - 10. Työskentely oppitunneilla osana tuntiosaamisen arviointia. Työskentely ja palautus Classroomissa.

Mari, R., Pedagogin digitystä

# data[].attributes.body
Kurssilla kerätään uutisia koko jakson ajan. Uutiset linkitetään My maps-alustalle, jossa olen jakanut opetusryhmän yleensä 10 pienempään ryhmään. Uutinen paikannetaan, linkitetään ja varustetaan omalla nimellä siihen pienryhmään, jossa oma nimi on. Uutisia kerätään 1-3 viikossa, niiden on oltava tuoreita ja niissä on oltava maantieteellinen riskinäkökulma (tämä on ohjeistettu erikseen, millaisia uutisia on bongattava). Tehtävä on lukea uutinen ennen linkitystä ja siihen liittyen on muutama pohdittava asia (kuten varallisuuden merkitys, ilmuön tapahtumapaikan syy jne.). Viimeisellä oppitunnilla tehdään Onedrivea hyödyntäen uutistehtävä. Kukin pienryhmä tarkastelee omaa uutiskokoelmaansa ja tekee yhteisen tekstimutoisen pohdinnan, jossa aluksi tulee luokitella riskit ja sen jälkeen pohtia, mitä riskejä (riskiluokkia) on eniten ja mitä vähiten ja miksi. Lisäksi pohdiskellaan uutisten alueellista jakautumista (miksi näin, millaiset tekijät vaikuttavat jne.). Kolmanneksi koko ryhmän uutismassasta valitaan yksi edustava uutinen, joka analysoidaan tarkemmin erikseen annettavan kysymyspatteriston avulla.

Jussi M, Hämeenlinna

# data[].attributes.body
Opiskelijat tekivät etänä Teamsin kanavilla ryhmätyön. Yksi ryhmästä avasi PowerPointin ja jakoi sen suoraan minulle niin näin reaaliajassa tehtävien etenemisen. Valmiit tuotokset jaettiin Teamsissa ryhmän omalle kanavalle. Tehtävän ohjeet kuvana ohessa ja tämän kuvan jaoin opiskelijoille Teamsissa.

Kirsi S, Tampere

# data[].attributes.headline
H5P Työkalulla Quiz Question set rektioverbimonivalinta pitkään saksaan

# data[].attributes.subject
H5P Työkalulla Quiz Question set rektioverbimonivalinta pitkään saksaan

# data[].attributes.body
Quiz Question setillä voi tehdä sarjan kysymyksiä, jotka periaatteessa voivat sisältää 7 erilaista tehtävätyyppiä. Tein kuitenkin sarjan monivalintoja. Huom! Tehtävätyypillä Multiple Choice voi tehdä vain yhden kysymyksen. Kirjoitin kysymyksen tyyliin "Ich rufe ____ Opa an" ja vastausvaihtoehdoiksi annoin meinen/meinem/an meinen. Tehtävää laatiessa voi määritellä haluaako, että kone laittaa opiskelijoille kysymykset satunnaisessa järjestyksessä vai laatimassani järjestyksessä. Tietysti vastausvaihtoehdot ovat aina satunnaisessa järjestyksessä. Voi myuös määritellä, voiko opiskelija palata tehtävissä taaksepäin, vai onko etenemissuunta aina eteenpäin.
Olen myös käyttänyt Drag the words -toimintoa, copypastaan valmiin tekstin ja aukotan sen laittamalla * sekä ennen että jälkeen aukotettavan sanan. Kone aukottaa tekstin ja laittaa tähtisanat viereen satunnaiseen järjestykseen, josta opiskelija raahaa ne oikeaan paikkaan. Tämä on aika mekaaninen tehtävä mutta sopii mielestäni hyvin uuden tekstin harjoitteluun.

Annemari, Tampere, lukio-open digitystä -kurssi

# data[].attributes.headline
ENA pikkutehtäviä eri kursseille räätälöitynä

# data[].attributes.subject
ENA pikkutehtäviä eri kursseille räätälöitynä

# data[].attributes.body
Moodlessa HP5-tehtävätyyppi Quiz ulkomaankaupan taseista. Ulkomaankaupan taseet opeteltu tunnilla. Tehtävässä on kuvaaja Suomen viennistä, tuonnista ja kauppataseesta. Kuvaajaan liittyen on oikein/väärin väittämät. Opiskelijan tehtävä on kerrata/opetella taseita tulkitseemalla kuvaajaa oikein ja vasata kuvan avulla väittämiin. T.K. aikuislukio, lukio-open digitystä

# data[].attributes.body
Yksikkömuunnosten harjoittelemisessa ja testaamisessa olemme käyttäneet Tentti-toimintoa. Olemme tehneet kysymyspankkiin tehtäviä, jotka on laitettu tehtävätyypin mukaan oman otsikon alle. Tentissä sekoitetaan kysymykset ja lisätään satunnaisia kysymyksiä kysymyspankista. Tällöin opiskelijoille tulee eri kysymyksiä ja opiskelija voi tehdä harjoitellessaan tehtäviä useita kertoja, aina hieman erilaisilla tehtävillä.

Satu H, Tampere

# data[].attributes.body
Tehtävänä tutkia unionin suhteita ympäröivään maailmaan pilakuvan kautta.

1.      Jakautuminen ryhmiin.

2.      Jokaiselle ryhmälle eri maa / alue, jonka suhteita unioniin olisi tarkoitus selvittää. Alueita esim.
a) USA
b) Venäjä
c) Turkki
d) Kiina
e) Muu Aasia
d) Afrikka

3.      Ryhmät selvittävät kirjan ja netin avulla Euroopan unionin suhteita saamaansa maahan / alueeseen. Keskeiset seikat tiivistetään 3-5 pointtiin. Lisäksi ryhmä etsii netistä pilakuvan, joka heidän mielestään kuvaa hyvin em. suhteita.

4.      Pointit ja pilakuva liitetään Adobe Sparkin avulla yhdeksi ”diaksi”, joka liitetään tunnilla käytettävissä olevaan työtilaan (Teams, OneNote) muiden ryhmien tutustuttavaksi.

5.      Jokainen ryhmän opiskelija tutustuu muiden ryhmien töihin ja vetää omiin muistiinpanoihinsa yhteen, mikä taho on unionin kannalta tärkein ja mikä taas hankalin kumppani perusteluineen.
EO, Tampere

# data[].attributes.body
Valitsemani esimerkkitehtävät hyödyntävät Padletia, mutta myös Flinga on sopiva sovellus. (Flinga on mainio kännykkätyöskentelyyn esim. museokäynneillä).
Hi4 kurssilla käsitellään mm. kulttuurihistoriaa. Taidegalleria-tehtävässä opiskelijat etsivät esim. uusklassista kuvataidetta tai arkkitehtuuria netistä, jakavat kuvan ja itse kirjoittamansa tyylikuvauksen Padletissa.
Variaatio: opiskelijat etsivät esmerkkejä esim. antiikin kreikan kuvataiteesta ja laativat meemin, jonka teksti on samoin antiikkin yhteiskuntiin liittyvä.
Variaatio kolme: opiskelijat tutkivat esim. barokin taidetta ja ottavat barokkityylisen valokuvan: joko lavastavat aidon teoksen tai keksivät poseerauksen/asetelman itse. Kuva muokataan barokkityyliseksi ja postataan Padletiin.
HI5 kurssilla Padlet toimii esimerkiksi roolitehtävässä: millaisen viestin olisi esim. hyödyn ajan kirkkoherra kirjoittanut?
MV, lukio-open digitystä

# data[].attributes.headline
Hi1 Antiikin Rooma/ sähköisen käsitekartan rakentaminen

# data[].attributes.subject
Hi1 Antiikin Rooma/ sähköisen käsitekartan rakentaminen

# data[].attributes.body
Opiskelijat lukevat kirjan kappaleen kotona ja koulussa rakennetaan aiheesta käsitekarttaa (esim. popplet.com). Popplet on helppokäyttöinen ja siihen voi upottaa kuvia, piirroksia ja videolinkkejä sekä käyttää värikoodeja aihepiirien erottamiseksi. Miinuspuolena on se, että voi tehdä kerrallaan vain yhden poppletin ilmaiseksi. Käsitekartasta otetaan kuva (tällöin videolinkit ovat turhia) ja se sijoitetaan Teamsin (OneNoten) tehtäväkansioon. Yleensä seuraavalla tunnilla opiskelijat karttaa apuna käyttäen kertovat toisilleen suullisesti aiheen sisältöä, mutta tästä saisi myös esseen rakentamisen apuvälineen.
P.U., lukio-open digitystä

# data[].attributes.headline
RAA/RAB Opiskelu ja työelämä-kurssi: kirjallisia ja suullisia Moodle-tehtäviä

# data[].attributes.subject
RAA/RAB Opiskelu ja työelämä-kurssi: kirjallisia ja suullisia Moodle-tehtäviä

# data[].attributes.body
Olen tämän kurssin pitänyt monesti ja se on nyt taas alkamassa 4. jaksossa, joten aihe on minulle erittäin ajankohtainen. Osan seuraavista tehtävistä olen toteuttanut jo monta kertaa, osan annan tehtäväksi opiskelijoille nyt ensimmäistä kertaa. Kurssi sisältää neljä Moodlessa tehtävää oppimistehtävää (yksi 75-minuutin oppitunti on "vapaa" tätä varten kerran viikossa), lähiopetusta on kaksi kertaa viikossa, jolloin opiskellaan kirjan juttuja perinteisemmällä tavalla. Aihepiirit kuitenkin liittyvät verkkotehtävien aiheisin ja tukevat niitä.
1. Tehtävä: Tee ranskankielinen ammatinvalintatesti (linkki Moodlessa) ja postaa Moodlen keskustelualuelle suomeksi (B-kieli)/ranskaksi (A-kieli), minkälaisen tuloksen sait. Jos et haluaa paljastaa tulostasi kaikille, voit vain kertoa, osuiko testin tulos mielestäsi oikeaan vai ei. Kerro myös, oliko testi mielestäsi hyvä vai ei ja perustele kantasi.
2. Tehtävä: Jonkin ammatin/opintoalan esittely ranskaksi.  Tee ranskaksi kirjallinen esittely (esim. PowerPoint) jostakin sinua kiinnostavasta ammatista tai opinnoista. Voit liittää tekstiisi myös kuvaa ja videota. Kerro, miksi ala kiinnostaa sinua, missä ja miten sitä voi opiskella, mitä hyviä ja huonoja puolia alassa on. Postaa työsi Moodlen keskustelualueelle. Käy kommentoimassa vähintään kahta muuta työtä (B: suomeksi, A: ranskaksi).  Tähän annetaan tietysti deadlinet.
3. Tehtävä: Oman työnhakuvideon tekeminen. Hae verkosta, joku avoin työpaikka, jossa tarvitaan ranskan kieltä. Voit tarvittaessa hyödyntää opettajan jakamia linkkejä. Kuvaa itsestäsi muutaman minuutin kestävä työnhakuvideo ranskaksi. Palauta Moodleen deadlineen mennessä (ei keskustelualue vaan tehtävä, jotta kaikki eivät näe). Tähän voisi sopia myös vertaisarviointi. Jos video tuntuu opiskeliasta epämieluisalta, voi tehdä myös audion.
4. Tehtävä: Simuloitu työhaastattelu ranskaksi. Pareittain tehdään muutaman minuutin kestävä video tai audio, joka palautetaan Moodlen Tehtävät -osioon. Mietin, miten tämän voisi tehdä pari etänä niin, ettei tarvitse olla samassa paikassa välttämättä. Ainakin audio onnistunee, kun tallentaa Teams-pihelun? Tätä en ole ennen teettänyt verkkotehtävänä, vaan se on tehty tunnilla.

Riikka P., Tampere, lukion Digitys-kurssi

# data[].attributes.body
Postikortti maailmalta / Moodle

TUTUSTU NÄHTÄVYYKSIIN

Minne haluaisit matkata? Kuvittele olevasi tutustumassa johonkin taidehistoriallisesti merkittävään rakennukseen. Valitse jokin listalla oleva rakennus. Voit hakea kuva-aineistoa ja perustietoa mm. Great Buildings.com-sivustolta tai Wikipediasta. Englanninkielisellä sivustolla käytettyjen rakennustekniikan ja muiden sanojen suomentamiseksi ota avuksesi sanakirja.  Voit myös käyttää suomenkielisiä verkkomateriaaleja tai kurssikirjaa. Säilytä selaimen sivu auki, jotta voit myöhemmin kopioida kuvan verkko-osoitteen.

Postikortin tulee sisältää seuraavia asioita:

Kerro missä olet?

Mikä nähtävyys on kyseessä?

Miltä ajalta se on ja kuka sen on suunnitellut tai teettänyt? Mikä tyylisuuntaus on kyseessä?

Kuvaile sitä muutamin sanoin, millainen se on, mistä materiaalista tehty.

Mitä haluaisit tietää siitä lisää?

POSTIKORTIN TEKEMINEN

Kirjoita "postikortin" teksti ensin tekstinkäsittelyohjelmalla. Kopioi tekstisi. Luo keskustelualueelle oma postikorttisi painamalla Lisää uusi viesti -painiketta. Sijoita tekstisi sitten keskustelualueelle ja osoita postikortti Jaanalle.

Tee kuvalinkki:

Kopioi selaimen osoitekentästä valitsemasi kuvan verkko-osoite.

Moodle-tekstialueella valitse ensin Muokkaa.

Kirjoita kuvan nimi.

Aktivoi se hiirellä.

Valitse muotoiluvalikosta linkki-kuvake (ehjä ketju -kuvake).

Sijoita kopioimasi kuvan verkko-osoite sille varattuun kenttään.

Paina lopuksi Lähetä viesti -painiketta.

LISTA RAKENNUKSISTA

• Catal Hüyükin kaupunki - Catal Hüyük
• Zoserin pyramidi -  Zoser's Necropolis
• Stonehenge - Stonehenge
• Kuningatar Hatsepsutin hautatemppeli - Hatshepsut's Temple
• Knossoksen palatsi - Palace at Knossos
• Luxorin temppeli - Temple at Luxor
• Akropoliin Parthenon - The Parthenon
• Epidauroksen teatteri - Theater at Epidauros
• Colosseum - Roman Colosseum
• Pantheon - Pantheon
• Pont du Gard - Pont du Gard
• San Vitale -  San Vitale
• Hagia Sofia - Hagia Sophia
• Pisan tuomiokirkko - Cathedral of Pisa
• Fontenayn luostari - Fontenay Abbey
• Lontoon Tower - Tower of London
• Ritarien linnoitus - Krak des Chevaliers
• Sainte-Chapellen katedraali - la Sainte-Chapelle
• Notre Damen katedraali - Notre Dame Cathedral
• Dogen palatsi - Doge's Palace
• Firenzen tuomiokirkko -  Florence Cathedral
• Alhambra - The Alhambra
• Pazzi-suvun kappeli - Pazzi Chapel
• Farnese-suvun palatsi - Farnese Palace
• Olavinlinna - Olavinlinna Castle
• Pyhän Pietarin kirkko - St. Peter's of Rome
• Pietarin kirkon aukio - Piazza of St. Peter's
• Villa Rotunda - Villa Capra, or Villa Rotunda
• Kuningattaren talo - The Queen's House
• Neljän suihkulähteen kirkko - S. Carlo Alle Quattro Fontane
• Versailles - Chateau de Versailles
• Pariisin Pantheon - Pantheon in Paris
• British Museum – The British Museum
• Parlamenttitalo -  Westminster Palace, or Houses of Parliament
• Helsingin Yliopiston kirjasto - Helsinki Library
• Key Gardensin kasvihuone - Palm House at Kew Gardens
• Sagrada Familian - Sagrada Familia
• Majolica-talo - Majolica House
• Eiffel-torni - Eiffel Tower
• Sezession-talo - Sezession House
• Casa Mila - Casa Mila
• Flatiron building - Flatiron Building
• Einstein-torni - Einstein Tower
• Bauhaus - Bauhaus
• Schröderin talo - Schroder House
• Barcelona paviljonki - Barcelona Pavilion
• Chrysler Building - Chrysler Building
• Falling Water – Fallingwater
• Villa Mairea - Villa Mairea
• Ronchamp - Notre Dame du Haut, or Ronchamp
• Unite d'Habitation - Unite d'Habitation
• TWA-terminaali - TWA at New York
• Guggenheimin museo - Guggenheim Museum
• Pompidou-keskus - Centre Pompidou
• 30 St Mary Axe - 30 St Mary Axe

# data[].attributes.body
Ryhmän jäsenet keräävät kurssin sisältöön sopivia uutisia eri medialähteistä ja lisäävät ne Googlen MyMaps -karttapohjalle vaihtaen merkiksi ryhmän oman tunnuksen. Uutinen sijoitetaan karttapohjalle sille alueelle, mitä se koskee, siihen lisätään kuvaava otsikko, uutisen linkki ja merkin väri valitaan uutisen tyypin mukaan. Ryhmät keräävät näitä noin 3 viikon ajan (+ mahdolliset väliin jäävät loma-ajat), minkä jälkeen oman ryhmän keräämistä uutisista valitaan yksi jatkoon ryhmän työstettäväksi (uutisanalyysi) ja esitettäväksi.
Ryhmäosuuden lisäksi jokainen valitsee karttapohjalle kerätyistä uutisista yhden, johon perehtyy itsenäisesti ja tekee siitä oman uutisanalyysin (kirjallisesti). Tähän liitetään vielä vertais- ja itsearviointi.

Tiina M., lukio-open digitystä koulutus kevät 2021

# data[].attributes.body
TE1 ja GE1 (ja toki muillakin kursseilla piirretään ja tulkitaan diagrammeja.  Nykyään jopa lähitunneilla piirrätän diagrammeja siten, että opiskelijoilla Teams auki. Koronan vuoksi ei tarvitse vaeltaa luokassa ja mennä opiskelijan viereen, vaan ohjaus tapahtuu Teamsin kautta. Opiskelija jakaa ruutua ja piirtää ohjeitteni mukaan kun harjoitellaan. Vuoro vaihtuu nimeä huutamalla seuraavalle. Tarpeen vaatiessa ja ongelmatilanteissa voin kaapata myös opiskelijan näyttöä ja myös ihan konkreettisesti osoittaa, mistä jokin toiminto löytyy (esim. akselin nimi vaihtuu Libren Calcissa). Muuten näitä on vaikea sanallisesti kertoa. Luokassa perinteisesti kiertäessä joutuu mennä melkein hiirellä klikkailemaan opiskelijan konetta, jotta täsmällisesti näyttäisi mistä jokin toiminto löytyy. Teams helpottaa tässä valtavasti!
Anne Ho, Tampere, lukio-open digitys

# data[].attributes.headline
ÄI 2 Kieli, kulttuuri ja identiteetti -kurssin päättöpäivän tehtävä luetuista romaaneista

# data[].attributes.subject
ÄI 2 Kieli, kulttuuri ja identiteetti -kurssin päättöpäivän tehtävä luetuista romaaneista

# data[].attributes.body
Toteutettu kevään 2020 etäjakson aikana

Opiskelijat ovat valinneet luettavaksi romaanin, joka käsittelee jotakin vierasta kulttuuria/ jonka tapahtumapaikka on muu kuin Suomi. Teosvalinnat on ilmoitettu yhteiseen Onedrive-pohjaan, johon kurssin Moodle-sivulla on linkki. Kun käsittelypäivä lähestyy, kirjataan  Onedriveen näkyviin myös maa, johon teos sijoittuu

Ohjeet ovat Moodlessa ja käytössä on myös Otavan Särmän digitehtäväkirja 2, jossa on valmiita kysymyksiä tarkastelun avuksi.
Etäopetukseen kokoonnutaan Teamsiin ja kirjaudutaan myös kurssin Moodle-sivulle, jossa on ohjeet ja tarvittavat linkit.
Opettaja on etukäteen jakanut opiskelijat Teamsissa ryhmiin (kanavat) kirjavalintojen perusteella. Pyrkimys on sijoittaa saman maan tai maanosan teoksia samaan ryhmään, jolloin vertailu helpottuu. Alussa käydään ohjeet yhdessä läpi ja sitten siirrytään ryhmien omille kanaville. Ohje on pitää siellä kameroita auki , jotta keskustelu nopeutuu. (Suosittelin myös valitsemaan ryhmästä kirjurin, joka huolehtii Padlet-pohjan täyttämisestä ja voi myös jakaa näyttönsä muille ryhmässä, jotta näkevät, mitä Padletiin tulee. Tämä toimi hyvin!)

Opiskelijat kokoontuvat keskustelemaan ryhmiinsä ohjeiden mukaan ja kirjaavat havaintonsa Moodlen linkkinä olevaan Padlet-pohjaan. Opettaja kiertää ryhmissä (Teams-kanavilla), auttaa tarvittaessa sekä muistuttaa aikataulusta.

Kun ryhmien Padlet-seinä on valmis, kaikki palaavat Yleinen-kanavalle ja opettajan johdolla käydään läpi ryhmien tuotokset (ope avaa yhteisen Padletin näkyville, jakaa sen kaikille ja kukin ryhmä kertoo vuorollaan teoksistaan). Yhteisen purkuosuuden  jälkeen jokainen vielä kirjoittaa Moodlen Turnitiniin lukukokemuksestaan (tehtäväkirjassa on lisäksi jatkokysymyksiä omalle pohdinnalle).

Ryhmätyön ohjeet:
Padletissa tehtävä: Kirjatkaa avautuvaan ruutuun OTSIKOKSI ryhmänne KIRJAIN ja sen perään nimenne.
SISÄLTÖ: Listatkaa ryhmänne teosten nimet ja teoksen perään jokin havainto maan kulttuurista (tehtäväkirjan luvun 2. kysymyksistä B, yksi kysymys) tiiviisti.

Loppuun kokoava virke: : Millaisen kuvan teostenne pohjalta saa kyseisten maiden kulttuurista?
Viimeiseksi näkyviin yksi aiheeseen sopiva lainaus yhdestä teoksesta.

Tämän koulutuksen käytyäni lisäisin tähän vielä osuuden, jossa on sijoitettu (esim. ope etukäteen tai sijoitetaan tunnin alussa) esiteltävät teokset Padletin karttapohjaan.  Lopuksi voidaan viekä palata katsomaan maailmankiertueen reitti. Tämä karttalisäys on suunnitelmissa helmikuussa alkavalle Äi 2-kurssille.

Päivi F, Samke, Lukio-open digitystä syksy 2020

# data[].attributes.headline
RAA05 (Tiede ja tulevaisuus) /Leijonan luola 

# data[].attributes.subject
RAA05 (Tiede ja tulevaisuus) /Leijonan luola 

# data[].attributes.body
Kurssi toteutetaan etäopetuksena Teamsissa. Opiskelijat saivat tehdä työn pareittain, pienryhmässä tai yksin.

Opiskelijat ideoivat keksinnön tai yrityksen, jonka yrittävät saada "myydyksi" muiden opiskelijoiden muodostamalle raadille. Raadin jäsenillä on käytettävissään miljoona euroa, jonka he sijoittavat haluamallaan tavalla parhaana pitämäänsä/parhaina pitämiinsä ideoihin.

Esitykset pidettiin Teamsissa (jokainen esittäjä oli tehnyt työnsä ppt-pohjalle), ja minä olin tehnyt Padlettiin valmiiksi jokaista esittäjää varten pohjan, johon muut saivat kommentoida ideaa. Kun kaikki esitykset oli pidetty, opiskelijat investoivat haluamansa summan omasta mielestään parhaaseen ideaan ja perustelivat valintansa Padletissa.

Myös minä annoin sanallisen palautteen esityksistä, mutta niitä ei muu ryhmä nähnyt.

Jonina A., Sammon keskuslukio (Lukio-open digitystä)

# data[].attributes.body
Kestävän tulevaisuuden rakentamisen teemana: ilmastonmuutos

Menetelminä: Kriittinen media-analyysi, HEADSUP- kysymyspatteristo

Tavoitteena: Stereotypioiden purku, normikriittisyys, valtavirta-ajattelun purkaminen, maailmankuvan avartaminen, oman toiminnan arviointi

Sopivat oppiaineet: Filosofia, ET, äidinkieli, S2, maantiede, yhteiskuntaoppi, historia, psykologia, uskonto..

1.Keskustellaan yhdessä luokassa:​​

Mitä normit ovat? Mistä normit syntyvät?​

Mitä on valtavirta-ajattelu? Kuka, ketkä, missä tilanteissa olevat kuuluvat valtavirta-ajattelun ulkopuolelle?​

Kenen, keiden ääni eri viestintävälineissä kuuluu?

2.Tutkitaan ryhmissä nettilähteitä, joissa käsitellään ilmastonmuutosta (some, uutislehdet, TedTalkit..). Keskustellaan, mitkä näkökulmat korostuvat, näkyykö teemoissa normeja, streotypioita, puuttuvatko jotkut näkökulmat?
3. Jaetaan ryhmille otsikkonäkökulmat Flingassa tai Padletilla. Ryhmät luokittelevat löytämiään dokumentteja/uutisia/puheita otsikoiden mukaan ja tutkivat korostuvatko jotkut otsikoiden aiheet ja puuttuvatko jotkut. Otsikot voivat olla esim. Kehittyvät maat/länsimaat/Suomi ja Talous/politiikka/urheilu ja Hyvät/huonot uutiset.
4. Ryhmät esittelevät työnsä ja niistä keskustellaan ja pohditaan syitä.
5. Tehdään ajatuskartat ryhmissä aiheesta ilmastonmuutoksen kriitiinen tarkastelu esimerkiksi mindmup-ohjelmalla. Hyödynnetään HEADSUP-kysymysluetteloa:
Valta

1. Kenellä / millä ryhmällä on valta määrittää tai vaikuttaa ilmastonmuutokseen?

2. Kuka on vallassa vaikuttamaan ilmastonmuutokseen tai ratkaisemaan sen?

3.  Ketä ilmastonmuutos eniten koskettaa nyt/tulevaisuudessa?

Perspektiivit

4. Onko olemassa valtavirtainen näkökulma tai normien mukainen ajattelutapa ongelmaan? (Mitkä näkökulmat ovat esillä mediassa?)

5. Kuka/ketkä voisivat tarjota vaihtoehtoisen perspektiivin tai näkökulman?

Konteksti eli asiayhteydet

6. Mitkä ovat ilmastonmuutokseen vaikuttavia keskeisiä tekijöitä tänä päivänä?

7. Mitkä tekijät ilmastonmuutoksessa juontavat juurensa historiasta?

8.  Mihin paikallisiin ja kansainvälisiin ongelmiin ilmastonmuutos on kytköksissä?

9. Millä tavoin ilmastonmuutos liittyy minuun itseeni?

Vastaukset tilanteen ratkaisuun

10. Mitä vastauksia ehdotetaan yleisesti ilmastonmuutoksen ratkaisuun?

11. Kuka hyötyisi kustakin vastauksesta ja miten? Pohtikaa eri tahoja.

Oikeudenmukaisuus

12.  Auttaako kukin edellä pohtimanne vastaus edistämään globaalia tasa-arvoa?

13.  Auttaako kukin vastaus antamaan toisille valtaa (ts. heille, joilla sitä on vähiten) vai ylläpitävätkö ne vallitsevaa tilaa (ts. tukevat jo valta-asemassa olevia)?

Tulevaisuus & kestävyys

14. Minimoiko kukin vastaus ilmastonmuutoksen vaikutuksia tulevaisuudessa?

15. Onko kullakin vastauksella potentiaalia/mahdollisuuksia pitkällä aikavälillä? Mitä mahdollisia ongelmia saattaa nousta esiin ja vaatia uudelleen arviointia?
Lähde: Ethical-Global-Issues-Finnish.pdf (mmu.ac.uk)

Heidi Meltovuo, Teklu, Lukio-open digitys, kevät 2021

# data[].attributes.body
Tutustaan ensin lyhyesti ihmis- ja perusoikeuksiin joko opettajajohtoisesti tai sitten jokainen opiskelija tutustuu aiheeseen itsenäisesti oppikirjan avulla.
a) Opettajajohtoisuutta voidaan tauottaa antamalla opiskelijoiden pohtia hetki, mitä perusoikeuksia heille tulee mieleen. Oikeudet voidaan koota sitten sanapilviohjelman avulla, esimerkiksi käyttämällä apuna answergarden.com
b) Opiskelijat tutustuvat Moodlesta löytyviin ihmisoikeuskortteihin pienissä ryhmissä. Ihmisoikeuskortit löytyvät seuraavasta osoitteesta: (www.ihmisoikeudet.net/opettajalle/). Sivustolla myös ideoita korttien muunlaiseenkin käyttöön, esim. alias-pelin tapaan oikeuksien selittämistä.
c) Opiskelijat kokoavat yhteiseen Padlet-pohjaan ratkaisunsa Moodlesta löytyvään ihmisoikeudet-tehtävänantoon, jossa heiltä mm. kysytään: ”Pohtikaa, mistä oikeuksista olisitte poikkeustilanteessa valmiita luopumaan. Millaisin ehdoin?”
d) Lopuksi keskustellaan ja vertaillaan, millaisia ratkaisuja/tuotoksia pienryhmät ovat saaneet aikaiseksi Padletiin. Keskustelun lopuksi voidaan katsoa vielä pätkä ajankohtaisesta dokumentista/uutislähetyksestä Yle Areenasta.

SL, lukio

# data[].attributes.body
Teetin keväällä etänä toteutetulla Opi piirtämään -kurssilla paljon ns. nopean luonnostelun harjoituksia eli croquis-harjoituksia. Alotimme yleensä päivän tällä. Kyseessä on siis harjoitus, jossa luonnostellaan mallista jotakin asentoa tai esinettä niin, että aloitetaan esim. 20 minuutin luonnoksella, jonka jälkeen aika ja malli vaihtuvat. Perinteisesti aika pienenee jokaisen uuden mallin myötä, ja viimeiset luonnokset tehdään niinkin nopeasti kuin 10 sekunnissa. Tämä kehittyy silmän ja käden yhteistyötä ja toimii samalla hyvänä lämmittelytehtävänä.
Käytin yleensä tämän tehtävän kanssa Line of Action -sivustoa (https://line-of-action.com/), jossa malleina voi käyttää niin ihmisiä, eläimiä kuin maisemiakin. Sivustolla voi kustomoida, mitä haluaa piirtää ja kuinka nopeassa ajassa. Kun ohjelman pistää pyörimään, sivusto alkaa näyttää mallikuvia satunnaisessa järjestyksessä (ja malleja ei näe mistään etukäteen joten tässä ei voi luntata). Lopuksi opiskelijat lähettivät minulle kuvat piirustuksista Teamsin tai Whatsappin kautta.
Tämä toimii hienosti niin etäoppitunnin aikana Teamsissa (jaoin oman näyttöni ja pistin sivuston pyörimään sitä kautta) kuin täysin itsenäisestikin tehtynä. Ajattelin käyttää jatkossakin piirustusharjoituksena myös lähioppitunneilla.

Anna N., lukio, Digitystä-kurssi

# data[].attributes.headline
Testit ja kyselyt ammatinvalinnan apuna - vai onko niistä apua?

# data[].attributes.subject
Testit ja kyselyt ammatinvalinnan apuna - vai onko niistä apua?

# data[].attributes.body
Tee ammatinvalintatesti osoitteessa https://duunitori.fi/duunitesti?gclid=Cj0KCQiAk53-BRD0ARIsAJuNhpvp6_DN2vnfYzORRpMwJ4xUa_yJVBjNAbLOPfYUoY7fktyHpYaJHHYaAqkDEALw_wcB . Jaa tulos sähköpostilla opon kanssa. Tutustu testin antamiin tuloksiin ja mieti miten testin tulos sopii sinuun. Oletko samaa mieltä testin tuloksesta? Miten testin antamat vahvuudet kohtaavat omat mielipiteesi vahvuuksistasi? Kirjoita tai äänitä lyhyesti mietteesi tämän tapaamisen kommentteihin Padletissa. Keskustellaan lisää testin tuloksista henkilökohtaisella ohjausajalla. Voit tutustua myös muihin ammatinvalinnan ohjauksessa käytettäviin testeihin. Niitä löydät osoitteesta https://duunitori.fi/tyoelama/ammatinvalintatesti

Valitse yksi testin ammateista ja tee siitä lyhyt esittely digitarinana (animaatio, video, diaesitys tms.), haluamallasi ohjelmalla.  Voit myös halutessasi tehdä podcastin, jossa pohdit itseäsi valitsemassasi ammatissa. Kerro hieman ammatista ja miten siihen kouluttaudutaan. Mieti miten sinä sopisit valitsemaasi ammattiin, missä asioissa arvelisit pärjääväsi hyvin ja mitä taitoja sinun olisi opittava lisää. Laita linkki esittelyysi tämän tapaamisen yhteyteen.

(En ole tätä missään toteuttanut ja suunnittelu on vielä alkumetreillä.)
Minna P., Aikuislukio, Digitystä-kurssi

# data[].attributes.body
Tein juuri eilen alkaneelle psykologian ykköskurssille Padletin aiheena mediaseuranta. Opiskelijat seuraavat mediaa ja etsivät sieltä psykologiaa käsitteleviä uutisia tai muita juttuja kotitehtävänä. Jokainen lisää ainakin yhden oman viestin, johon kirjoittaa, missä ja milloin juttu ilmestyi, mitä juttu käsitteli ja mistä näkökulmasta. Tämän tehtävän tarkoitus on herätellä opiskelijoita huomaamaan, mitä kaikkea psykologia pitää sisällään ja millaisissa arjen asioissa psykologiaan voi törmätä.

# data[].attributes.body
Olen hyödyntänyt etäaikoina Tieke-muistiota tekstien kääntämisessä, erilaisissa kielioppiharjoituksissa sekä kertomusten kirjoittamisessa. Tieke-muistiossa opiskelijat pystyvät kirjoittamaan samanaikaisesti ja he näkevät toistensa tuotokset reaaliajassa. Olen jakanut opiskelijoita Teamsissa pienempiin ryhmiin ja pyytänyt heitä esim. kääntämään lauseita suomesta ranskaan sekä vastaamaan kielioppiin liittyviin kysymyksiin. Opiskelijat ovat keskustelleet samalla Teamsin välityksellä ja voineet pohtia ja parannella käännöksiä yhdessä. Olen välillä käynyt kirjoittamassa eri ryhmien muistioihin lisäkysymyksiä tai alleviivannut uudelleen pohdittavia asioita. Opiskelijat ovat myös kääntäneet pidempiä tekstejä yhdessä Tieke-muistioon. He lisäävät usein muistioon myös kysymyksiä kielioppiin tai sanastoon liittyen sekä muita käännösvaihtoehtoja kaverin kääntämän kohdan viereen.

Maija.A, lukio, Lukio-open digitystä-kurssi

# data[].attributes.body
Matematiikassa käytetään paljon erilaisia matemaattisia sovelluksia tehtävien tekemiseen. Nämä digitaidot ovat olennainen osa lukion opiskelija taitoja, kun he valmistautuvat kirjoituksiin. Verkkokursseilla olen ratkaissut tätä sovellusten käytön harjoittelua  niin, että olen tehnyt screencastillä videoita esimerkeistä, mitkä tehdään jollakin sovelluksella. Tämän jälkeen sitten opiskelija tekee itse tehtävän, missä harjoittelee ko.asiaa. Videoita on helppo katsoa uudelleen ja laittaa poikki haluamastaan kohdasta ja taas jatkaa. Videoista tullut hyvää palautetta.
Katja K, lukio, pedagogin digitystä

# data[].attributes.body
Olen käyttänyt seuraavaa tehtävää matematiikan verkkokursseilla. Opiskelijat ovat tehneet Moodleen palautettavat tehtävät, jossa on kurssin johonkin aiheeseen liittyviä tehtäviä. Kun opiskelija on palauttanut tehtävät, niin sen jälkeen hänelle avautuu Moodlessa malliratkaisut. Opiskelija tutustuu malliratkaisuihin ja pisteyttää tehtävänsä. Hän kirjoittaa joka tehtävästä sanallisen perustelun, miksi on antanut kyseisen pistemäärän. Lopuksi opiskelija laskee vielä pisteet yhteen. Tämä tehtävä on yksi kurssin arviointiin vaikuttava osa, myös arvioinnista opiskelija saa pisteet.

Satu, lukio, Lukio-open digitystä

# data[].attributes.body
Ruotsin kertauskurssilla opiskelijoille lista (joko printattuna tai digitaalisena) asioista, joita heidän tulee etsiä. Esim. En snygg väska. Heidän tulee sitten mennä luokasta ulos etsimään näitä esineitä ja ottaa niistä aina kuva.

Ykköskurssilla videoesittely itsestä: keväällä etäopiskelun aikana teetin tämän monella ryhmällä, koska oli paljon opiskelijoita ketä en ollut ennen tavannut. Pyysin heitä menemään lempipaikkaansa (ulkona) ja kuvaamaan siellä pienen esittelyvideon itsestään ja kertomaan miksi valitsi juuri tuon paikan.

Video-CV

Storybird ja vastaavat ovat hauskoja yhdessätekemisen työkaluja myös. Näitä olen käyttänyt erityisesti yläkoulussa. Pareittain on kirjoitettu pieni tarina, joka on julkaistu kyseisellä alustalla (muille nimettömänä) ja luokka on äänestänyt parhaan tarinan.
AS, lukio, pedagogin digitystä -koulutus

# data[].attributes.body
Aiemmin teetin aiheesta Sway-tuotoksen ja sekin toimi hyvin. Se kuitenkin houkutteli kuvien ja tekstin kopioimiseen liikaa. Sillä sai kuitenkin tyylikkäitä esityksiä ja ohjeena oli esim. selostaa sivuja (eli tallentaa omaa puhetta)
Nyt teetin samasta aiheesta animaation. Esittelin lyhyesti Biteable-ohjelman käytön ja animaation teon idean. Sitten tiedon hakua, käsikirjoittamista ja tuottamista. Koska tekstiä tulee vähän, se pitää osata hyvin tiivistää.
Animaation ongelma on vähän juuri tuo lyhyys. Faktoja ei voi esittää paljoa. Tähän sopi melko hyvin. Uusi työkalu selvästi innosti ja sen omaksuminen tapahtui nopeammin kuin Swayn. Yhteiskäytön puuttuminen on iso puute ryhmätyöskentelyssä.
Animaatiot jaettiin koko luokan katsottaviksi

Jarkko Pahkala. Samke. Tampere
Lukio open digitystä-kurssi.

# data[].attributes.body
Opiskelija lukee parin kanssa jonkin saman teoksen. (Voi myös tehdä itsenäisesti.) Teoksen lukemisen jälkeen opiskelijat valmistelevat podcast-keskustelun siitä. Valmistelussa mietitään keskusteluaiheet ja mitä sanottavaa siitä on. Voidaan esimerkiksi pohtia teoksen vaikuttavuutta sen julkaisuaikana ja nyt.

Podcastin voi äänittää esim. Teamsilla (ilman videokuvaa). Keskustelun pituus on 3-5 minuuttia. Videon voi jakaa Moodlen keskustelualueella, josta muut ryhmäläiset käyvät katsomassa/kuuntelemassa podcastit ja kommentoivat, innostiko esittely tutustumaan teokseen.

TS, lukio, Pedagogin digitystä -koulutus

# data[].attributes.body
Puheviestinnän taitojen syventäminen kurssilla olen teettänyt opiskelijoilla videotyöhakemuksen ja työnhakuharjoituksen. Tehtävänanto opiskelijolle:

A-osa Työhakemuksen laatiminen

1) Tutustukaa videotyöhakemusten ohjeisiin. Ohje 1, Ohje 2, Ohje 3

2) Katsokaa tästä linkistä nuorten videotyöhakemusten malleja ja valitkaa videoista yksi mielestänne hyvä ja toimiva. Perustelkaa Moodlen keskustelualueelle, mikä videosta tekee onnistuneen.

3) Ryhtykää suunnittelemaan yhdessä kummallekin videohakemusta. Tarkoituksena on tehdä itsestäsi yleisesittely tulevia työnhakuja varten, esimerkiksi kesätyöhön.

4)Laadi käsikirjoitus videotyöhakemuksellesi. Keskustelkaa parin kanssa, millainen hakemus kummallekin sopisi. Suunnittele aloitus, lopetus ja käsittelyjärjestys. Hahmottele koko puheenvuoro tai listaa kysymykset, joihin vastaat. Tee myös kuvakäsikirjoitus eli suunnittele videon visuaalinen ilme ja elementit. Liitä suunnitelmasi Moodlen keskustelualueelle.

5) Kuvaa pieni kokeilu tai ensimmäinen versio hakemuksestasi parin kanssa oppitunnin lopussa. Pari voi kuvata ja kommentoida. Näin harjoittelet, miten kameran edessä kannattaa olla. Miltä kameran edessä oleminen tuntuu jne.?

6) Kuvaa videotyöhakemuksesi valmiiksi ja lataa videosi kurssin YouTube-kanavalle. YouTubessa on mahdollisuus myös harjoitella videon editoimista. Kännyköihinkin on saatavilla helppoja editointiohjelmia (VideoMaker, MovieMaker jne.), joilla saat lisättyä videoosi tekstiä, musiikkia ja muita tehosteita. Myös AdobeSparkia voit hyödyntää.

B-osa Työhaastattelu pienryhmässä

Päättäkää parin kanssa kummallekin työtehtävä, johon haette. Katsokaa toistenne viedotyöhakemukset. Käykää kuviteltu työnhakutilanne läpi siten, että toinen on haastattelija ja toinen työnhakija. Haastattelu käydään videotyöhakemuksen pohjalta.

C-osa Työhaastattelun tuloksesta ilmoittaminen

Soittakaa toisillenne kaksi puhelua (puhelimella tai Teams-puhelu) ja kertokaa

a) ensimmäisessä puhelussa, ettei työnhakija tullut valituksi tehtävään ja päätöksen perustelut

b) toisessa puhelussa, että työnhakija on valittu tehtävään.

Satu V., lukio, Pedagogin digitystä -koulutus

# data[].attributes.body
Selkokeskuksen Papuri https://papuri.papunet.net/#/ on työkalu, jolla voi tehdä ilmaiseksi (edellyttää rekisteröitymistä) verkkokirjoja. Kirjoissa voi käyttää tekstiä, kuvaa, videoita ja äänitiedostoja. Valmiin kirjan voi jakaa linkkinä, jonka kautta kirjaa pääsee vapaasti lukemaan.
Olen vasta löytänyt tämän työkalun ja tehnyt pari kokeiluversiota (lähinnä selkokielisiä toimintaohjeita eri tilanteisiin S2-opiskelijoille), mutta suunnitelmissani on kevään aikana ottaa tämä käyttöön aikuisten perusopetuksessa. Tarkoituksenani on opiskelijoiden kanssa työstää kertomus heidän opiskeluajastaan meillä. Kirja jäisi heille muistoksi, ja he voisivat linkkinä jakaa sen myös läheisilleen. Näitä voisi myös esim. näyttää opiskelijoiden valmistumisjuhlassa ensi keväänä.
Kirjaidea on vielä kehittelyvaiheessa: tehdäänkö yksi yhteinen tuotos vai tekisivätkö kaikki ihan oman. Jälkimmäinenkin onnistuu varmasti, koska työkalu on todella helppokäyttöinen.

Muita käyttämiäni ovat täälläkin mainittu EDPuzzle sekä Lyricstraining https://lyricstraining.com/fi/new-lyrics (tämän linkin takana suomenkieliset kappaleet). Lyricstrainingissa täydennetään musiikkivideoihin puuttuvia sanoja. Vaikeustason voi itse valita neljästä vaihtoehdosta. Tänne voi luoda ilmaisen tilin, jolloin pääsee itse tekemään omia harjoituksia. Ilman tunnuksiakin pärjää., koska valmiiden kappaleiden valikoima on melko hyvä.
Eeva, lukio, Pedagogin digitystä -koulutus

# data[].attributes.body
Voidaan tehdä esim. teamsissa etänä.
1. Luetaan oppikirjasta kyseiset asiat
a) Miten aiemmat oppimiskokemukset peruskoulusta voivat vaikuttaa lukiolaisen oppimismotivaatioon?
b) Miten voisit parantaa omaa opiskeluasi ja opiskelumotivaatiotasi lukemasi perusteella? hyödynnä tietojasi, joita opit tänään ja aiemmin kurssilla.
--> keskustelkaa sekä laatikaa yhteenveto moodlen keskustelualueelle.
2. Katsokaa  mmiisasin youtubevideo  ja analysoikaa hänen antamiensa opiskeluvinkkiensä toimivuutta psykologisilla tiedoilla.
--> keskustelkaa omassa ryhmässä
3.tehkää oma podcast/vlogi (maksimi 4 minuuttia), jossa otetaan kantaa Mmiisasin ohjeisiin.
4. jokainen kommentoi toisen ryhmän podcastia/vlogia

EV

# data[].attributes.body
Verkkokurssilla olen teettänyt eettisen pohdinnan harjoituksen Moodlessa keskustelualueella, aiheena päihteiden käyttöön liittyvät eettiset kysymykset. Opiskelijoiden on pitänyt ensin opiskella oppikirjasta päihteiden vaikutukset niin yksilöön, yhteisöön kuin yhteiskuntaan ja sitten tehtävän annon yhteydessä on selitetty mitä tarkoittaa eettinen pohdinta. Jokaisen on pitänyt esittää keskustelualueella tietty määrä eettisiä kysymyksiä keskustelun aloitukseksi tai kirjoittaa perusteltuja eettisiä kannanottoja  muiden esittämiin kysymyksiin. Tavoitteena että myös verkkokurssilaiset saavat monipuolisesti erilaisia eettisiä näkökulmia aiheeseen luettuaan sitten muidenkin kysymykset ja kommentit aiheesta.

Anja, lukio, Pedagogin digitystä -koulutus

# data[].attributes.body
ENA1: Opiskelijat nauhoittavat opelle lyhyen kuvauksen itsestä, omasta perheestä, harrastuksista yms.

ENA5: Opiskelijat kuvaavat tiedevideon, jossa tekevät pienen fysikaalisen tai kemiallisen kokeen, joko kotona tai koulun labrassa. Sen jälkeen he nauhoittavat äänikuvauksen siitä, mitä ovat tehneet. Lopuksi valmiit videot palautetaan Streamiin ja opiskelijat kommentoivat toistensa videoita.

ENA6: Opiskelijat ovat nauhoittaneet CV-videon ja vastanneet valitsemaansa työpaikkailmoitukseen. Videot on palautettu Teamsiin opelle, mutta tätä voisi laajentaa niin, että seuraavaksi tehdään henk.koht. haastattelut niin, että haastattelijat katsovat haastateltavan CV:n.

Sanni, Lukio-open digitys -koulutus

# data[].attributes.body
Tutustutaan ensin lyhyesti erilaisiin protestanttisiin yhteisöihin, joita Suomesta löytyy. Voidaan tehdä opettajajohtoisesti tai jokainen etsii itse tietoa/lukee kirjasta.
1. Tämän jälkeen opiskelijan tulisi selvittää, onko Tampereella kyseisiä yhteisöjä tai seurakuntia. Tämä onnistuu esim. googlettamalla ja opettaja voi antaa hakusanoja avuksi. Pääsääntönä on se, että hakee esim. Tampereen baptistiseurakunta tai Tampereen metodistiseurakunta.
2. Opiskelijan tulee listata ylös kaikki Tampereelta löytyvät protestanttiset liikkeet ja löytää kotisivuilta tiedot, missä heidän kirkkonsa tai seurakuntatalonsa sijaitsee.
3. Opiskelija menee Googlemapsiin ja luo sinne oman karttansa, jonne merkitsee nuo kyseiset paikat.
4. Käydään vielä lopuksi vertailua ja keskustelua, mitä muut ovat löytäneet ja millainen on Tampereen katsomuksellinen kartta (mukaan voi siis ottaa myös muita uskontoja kuin kristinuskon)

Emma, Lukio-open digitystä, Teklu

# data[].attributes.body
Oppimisalustana Moodle ja Turnit in.
Opiskelija etsii mielenkiintoisen uutisen, jossa käytössä teemasanoja. Uutiseen tehdään 3-5 sisältökysymystä. Uutinen  ja kysymykset tallennetaan pdf-tiedostona ja palautetaan Moodlen Turnit in -tehtäväosioon. Sen jälkeen käynnistyy peermarking, eli kone jakaa jokaiselle opiskelijalle  1-2 uutista vastattavaksi.
Muistuttaa pitää joka kerta lähteen merkinnästä. Monelle opiskelijalle uutta myös se, että uutisen voi tallentaa helposti tulostus-toimintaa käyttämällä, kone "tulostaa" tallentamalla pdf-tiedoston.
Ja muuten vain on kerran tullut sama uutinen kahdesti :)

Saara, Lukio-open digitystä

# data[].attributes.body
Olen linkittänyt kurssille RUB04 Moodleen 8sidor- lehden (lättlästa nyheter). Kurssin yksi teema on pakolaiset,maahanmuuttajat ja vähemmistöt. Opiskelija hakee lehdestä uutisen aihepiiristä, kopioi sen Moodleen ja tiivistää uutisen sisällön 8-10 virkkeellä suomeksi. Lisäksi hän hakee uutisesta itselleen 5 uutta sanaa. Olen käyttänyt Kahoot-testejä, etenkin perusasteen ruotsissa. Padlet soveltuu hyvin vaikkapa teemasanaston kokoamiseen tunnin aluksi. Youtubesta olen joka kurssille laittanut ruotsinkielisiä musiikkivideoita.Yksinkertaisimmillaan tehtävä voi olla seuraavanlainen: Kuunnellaan Kentin "Utan dina andetag" -kappale ja  videossa on  lyrik mukana. Opiskelijat hakevat kaikki vartaloon liittyvät sanat sekä adjektiivit kappaleen sanoituksesta.
Annakaisa, Aikuislukio, Pedagogista digitystä-koulutus

# data[].attributes.attachment_link.description
8 Sidor gör nyheter på lätt svenska. Tidningen har funnits sedan 1984.

# data[].attributes.body
GE03-kurssilla olemme tehneet tehtävän liittyen kaupunkien rakenteeseen. Google Mapsista on ensin etsitty kartta jostakin kaupungista. Kartasta otetaan kuvakaappaus, ja se liitetään Libre Draw-ohjelmaan, tasolle "pohjakartta". Pohjakartta lukitaan. Luodaan uusi taso, joka nimetään rakennekartaksi. Rakennekarttatasolle piirretään kartan päälle isoimmat tiet, rautatiet, vesialueet, viheralueet, CBD, teollisuusalueet, asuinalueet jne. Apuna satelliittikuvat, street view ja asuntojen myynti-ilmoitukset (joista saa käsitystä alueen asuntojen hintaluokasta). Lisäksi tehdään karttaselite käytetyille merkinnöille. Lopuksi pohjakartta otetaan pois näkyvistä, ja jäljelle jää itse tehty kaupungin rakennekartta.

Noora P., lukio Tampere, Pedagogin digitystä -koulutus

# data[].attributes.body
Opiskelijoille on tehtävässä annettu teksti sekä suoraan kopioituna tekstinä että linkkinä. Tässä linkkinä: https://demokraatti.fi/kylla-mina-tiedan-mika-on-tieteellisesti-oikein-mutta-meille-se-on-vapaussota-sisallissodan-muistaminen-riippuu-yha-asuinpaikasta/.

Tekstiin liittyy kaksi kysymystä: 1.) Miksi voidaan sanoa, että Suomessa käytiin vuonna 1918 monta sotaa? 2.) Mitkä asiat tekstin perusteella vaikuttavat ihmisten käsityksiin sisällissodasta?

Tehtävän tarkoitus on saada opiskelijat ymmärtämään historian tulkinnallisuus ja myös se, että ihmiset kokevat asiat eritavoin, eikä historiallisista tapahtumista ole olemassa vain yhtä ja ainoata oikeata tulkintaa. Sisällissota on aihe, joka puhuttaa. Näin tehtävä toimii hyvin opiskelijan oman kokemusmaailman herättäjänä ja usein vastauksissa opiskelija kertoo omakohtaisia kokemuksia, miten omassa suvussa sodasta on puhuttu tai vaiettu. Toisinaan tehtävä on tuottanut opiskelijan perhepiirissä keskustelua sisällissodasta ja sen vaikutuksesta omaan sukuun ja täten historiallinen tapahtuma on tullut osaksi omaa sukuhistoriaa, eikä vain jäänyt historianlehtien tekstiksi.

Mikko, Aikuislukio, Digitystä-koulutus

# data[].attributes.body
BI02 -kurssilla olen antanut opiskelijoille tehtäväksi laatia kuvakollaasin kotipihan monimuotoisimmista pienekosysteemeistä (vähintään 3 kuvaa). Näytän mallina kuvia, missä näkyy oman pihani hoitamattomimpia nurkkia. Opiskelijat ovat palauttaneet kuvat oppikirjaan (e-Opin Symbioosi) laittamaani  ryhmäpalautuskansioon, mistä he voivat nähdä toistensa kuvat. Kuvista on keskusteltu pienryhmissä ja opiskelijoiden on pitänyt perustella, miksi kuvasivat juuri nuo kohdat. Ryhmissä on pohdittu, mitä eliöitä missäkin pienekosysteemissä voisi esiintyä ja mikä esitellyistä pihoista olisi monimuotoisuuden kannalta paras. Kevään etäopetusaikana keskustelu hoitui Teamsiin valmiiksi tekemissäni ryhmissä.

Mari R., lukio Tampere, Pedagogin digitystä -koulutus

# data[].attributes.body
Keväällä etäopetuksen aikana halusin saada opiskelijat välillä ulos ja liikkumaan. ENA03 on kulttuurikurssi ja annoin opiskelijoille tehtäväksi oman valokuvataidenäyttelyn luomisen. Jokaisen piti käydä ottamassa näyttelyyn vähintään 5 kuvaa. Kuvat piti nimetä ja jokaiseen kuvaan piti liittää englanninkielinen selvitys kuvasta (Missä kuva on otettu? Mitä kuva esittää? Miksi tämä kuva on osana taidenäyttelyä?...).

Keväällä idean jatkojalostamiseen ei ollut  riittävästi aikaa mutta tulevilla kursseilla voisi valokuvista luoda yhteisen virtuaalitaidenäyttelyn. Tällä kertaa työt palautettiin vain opettajan nähtäväksi Moodlessa.

Kati L-N, lukio, Pedagogin digitystä -koulutus

# data[].attributes.body
Tutki oheisia Hugo Simbergin  maalauksia (valmis kuvahakulinkki tehtävän ohessa). Valitse yksi kuva, jonka pohjalta kirjoitat raapaleen eli tasan sadan sanan novellin (novellin nimen sanoja ei tarvitse laskea mukaan). Kuva on sytyke - etene tarinassa vapaasti ja sijoita se haluamaasi aikaan ja miljööseen.

Palauta teksti Moodlen keskustelualueelle. Lue ja kommentoi ainakin kaksi muiden tekstiä. - Lukio-opendigitystä, syksy -20, Päivi J-C / Samke

# data[].attributes.body
Tutustutaan Agenda 2030 tavoitteisiin ensin muutaman videon kautta (tämä voi tapahtua itsenäisesti tai Teamsissa yhteisesti). Sen jälkeen opiskelijat suorittavat YK:n sivuilta löytyvän mobiilikurssin "Kestävää päätöksentekoa" (https://funzi.mobi/learn/kestaevaeae-paeaetoeksentekoa). Kurssin myötä kestävän tulevaisuuden asiat tulevat hieman tutummaksi.

Tämän jälkeen tehdään Googlen Jamboardilla oma arvopyramidi Agenda 2030 -tavoitekorteilla. Opettaja on luonut valmiiksi kuvat tavoitekorteista Jamboardille ja opiskelijan tehtävä on pohtia, mitkä tavoitteet ovat itselle kaikista tärkeimmät. Pyramidin ylimmäksi laitetaan tärkein, seuraavalle tasolle 2 toisiksi tärkeintä ja alas 3 seuraavaksi tärkeintä.

Lopuksi käydään Teamsin kautta pienryhmissä keskustelua tavoitteista, joita opiskelijat ovat valinneet tärkeimmiksi. Pohditaan yhdessä, miten nämä tavoitteet ja arvot näkyvät omassa elämässä ja mitä voisi tehdä toisin/enemmän. Tästä voisi halutessaan tehdä vielä yhteisen taulukon, johon poimii muutaman tavoitteen ja kootaan yhdessä (esim. Flingaan tmv.) asioita, joita voi tehdä yksilötasolla sekä asioita, joita pitäisi tehdä valtakunnallisella tasolla, globaalilla tasolla jne.

Tanja, Tammerkosken lukio/Tampereen teknillinen lukio

# data[].attributes.body
You tube -videosta voi tehdä kuullunymmärtämistehtävän Edpuzzle -sovelluksella. Lisää jokin musiikkia tai puhetta sisältävä video Edpuzzleen, merkkaa taukoja sopiviin kohtiin ja tee kohtaan liittyvä avokysymys tai monivalintakysymys. Voit tehdä niin monta kysymystä kuin haluat. Esimerkkini on venäjän 5.kurssilta, jossa aiheena on terveys ja elämäntavat. Edpuzzlesta voit löytää myös muiden tekemiä tehtäviä.
Liisa, Aikuislukio, Digitystä-koulutus

# data[].attributes.attachment_link.title
5 правил здорового образа жизни

# data[].attributes.attachment_link.description
Easily create beautiful interactive video lessons for your students you can integrate right into your LMS. Track students' progress with hassle-free analytics as you flip your classroom!

# data[].attributes.body
Fysiikka 2 kurssin sisältöihin kuuluu eri energiamuotoihin tutustumista. Kurssilaiset valitsivat kukin energiamuodon itselleen (näitä oli listattuna valmiiksi, sai valita myös listan ulkopuolelta).

Energiamuodoista tuli pohtia hyötyjä ja haittoja annetun ohjeistuksen mukaan (mm. taloudellisuus, ymäristöyställisyys, saatavuus,..)

Energiamuodoista löytyi tietoa kurssin materiaaleista, mutta tietoa tuli etsiä myös muualta ja kirjoittaa lähde näkyviin. Näin saatiin hyvä koonti eri energiamuodoista.

Tulokset käytiin vielä yhdessä läpi ja keskusteltiin niistä. Tulokset koottiin padlet alustalle. Alla linkki yhden kurssin koontiin.

Karoliina, Aikuislukio, Digitystä-koulutus

# data[].attributes.body
Viiden hengen opiskelijaryhmälle annetaan tehtäväksi ratkaista vanha laskennallinen fysiikan ylioppilaskokeen tehtävä.

Aluksi kukin yrittää ratkaista tehtävän itsenäisesti ja oikean vastauksen avulla päättelevät menikö tehtävä oikein .

Koska tehtävä tarkoituksella valitaan haasteelliseksi, kaikki ryhmän jäsenet eivät suoriudu itsenäisesti tehtävästä.

Moodlen keskustelussa opiskelijat keskustelevat tehtävän ratkaisusta ja pyrkivät siihen, että kaikki ymmärtävät tehtävän ratkaisun.

Tehtävästä julkaistaan malliratkaisu ja itsearviointiohjeiden avulla kukin pisteyttää oman tuotoksensa pistemäärällä 0 - 3.

(Itsearvioinnin pisteytystyökalua käytettiin kurssilla muutenkin, joten sen käyttö on opiskelijoille tuttua.)

Aikuislukio, Vesa

# data[].attributes.body
Opiskelijat katsovat youtubesta tai Ylen nettisivuilta jonkun videon esim. globalisaatioon, ilmastonmuutokseen, kestävään kehitykseen tai biodiversiteettiin liittyen. Opettaja antaa heille valmiin linkin videoon.

Tämän jälkeen heidän tehtävänään on lisätä Google Jamboardissa olevaan dokumenttiin muistilappuja, joihin kirjoitetaan esim. videossa olleita keskeisiä käsitteitä, ongelmia, ratkaisuja tms.

Kun kaikki ovat lisänneet omat muistilappunsa Jamboardiin, niitä voidaan tarkastella yhdessä oppitunnilla tai verkko-opetuksessa yhteistä tuotosta voidaan analysoida omana tehtävänään.

Katja H., Aikuislukio, Digitystä-koulutus

# data[].attributes.body
Esimerkkini on digiä hyödyntävästä  kädentaitojen opetuksesta: BioColor - hankkeen järjestämä opettajille suunnattu 2-päiväinen ''kestävyyskasvatus ja luonnonvärit' - sessio'. Toteutus Zoomissa,  tallenteet  katsottavissa Youtubessa  Lisäksi ladattava ohjekirjanen. Vuorovaikutusta: osallistujien tuotoksia ja mietteitä padletissä

# data[].attributes.attachment_link.readable_text
Materiaalia opettajille suunnatusta kestävyyskasvatustyöpajasta

Opettajilla ja heidän työllään on paljon vaikuttavuutta siihen, miten yhteiskunnassa omaksutaan kestävän kehityksen mukaisia ajattelutapoja ja tekoja. Ymmärrys ja mielenkiinto kestävää kehitystä kohtaan syntyy luontevimmin konkreettisten, ja ihmistä lähelle tulevien ilmiöiden kautta. Luonnonväriaineet avaavat monipuolisesti näkökulmia kestävään materiaalituotantoon, elämäntapaan, kuluttamiseen sekä luontosuhteeseen.

Järjestimme opettajille ja kaikille aiheista kiinnostuneille suunnatun kaksipäiväisen kestävyyskasvatustyöpajan verkossa 17.4. ja 24.4.2020. Työpajojen tavoitteena oli ideoida vuorovaikutuksessa opettajien kanssa tapoja, joilla luonnonväriaineet voisivat toimia työkaluna toteuttaa kestävyyskasvatusta. Osallistujia oli parhaimmillaan noin sata henkeä ympäri suomea ja he edustivat eri opetusasteita ja -aloja. Työpajoissa kuultiin BioColour-tutkijoiden puheenvuoroja ja seurattiin värjäysopetusta, tavattiin muita osallistujia keskustelun ja ideoinnin merkeissä sekä värjättiin kotikeittiöissä.

Työpajan ensimmäisen tapaamisen puheenvuorot ja keskustelu rakensivat näkökulmia kestävän kehityksen teemojen ja luonnonväriaineiden välille. Tutkimushankkeen johtaja dosentti Riikka Räisänen esitteli hankkeen tavoitteita ja mahdollisuuksia edistää ekologisempaa materiaalituotantoa ja kuluttamista, sekä johdatti biovärien tarkasteluun luontopohjaisena innovaationa. Kotitaloustieteen professori Minna Autio ja kotitaloustieteen maisteriopiskelija Eveliina Yli-Heikkilä avasivat puheenvuoroissaan värien yhteyttä kestävyyskasvatukseen ja kuluttajuuteen. Työpajassa ideoitiin myös ryhmätyöskentelynä ilmiöitä, teemoja ja oppimistyökaluja, joiden kautta kestävyysteemat ja luonnonväriaineet tulevat yhteen. Työskentelyä pohjusti hankkeen vuorovaikutusvastaavan Riikka Alangon puheenvuoro kestävyysteemojen tutkimisesta ilmiöiden kautta.
Katso tästä k estävyyskasvatustyöpajan ensimmäisen tapaamisen tallenne. Katso tästä kestävyyskasvatustyöpajan toisen tapaamisen värjäystyöpaja.

Ilmiönä väri: kestävän kehityksen näkökulmia värien kontekstissa

Työpajassa syntyneitä ideoita luonnonväriaineita ja kestävyyskasvatusta yhdistävistä ilmiöistä ja oppimistehtävistä.

Työpajan toisessa osassa perehdyttiin luonnonväriaineilla värjäämiseen käytännössä. Opittua värjäysmenettelyä voi toteuttaa helposti kotikeittiössä tai oppilaitoksissa oppilaiden kanssa. Värjäyksen suunnittelua lähestyttiin raaka-aineiden viisaan käytön ja ruokahävikin vähentämisen näkökulmista. Monet ruuanvalmistuksen sivutuotteet ja biojätteet soveltuvatkin hyvin väriaineiksi. Näiden hyödyntäminen luo jätteelle uusia käyttötapoja ja kiinnittää huomion jätteen ja hävikin vähentämiseen. Värjäyksen lisäksi työpajassa kuultiin kotitaloustieteen tutkijatohtorin Sanna Sekin puheenvuoro ruokahävikistä sekä ruoanvalmistuksen ja värjäyksen yhdistävästä reseptiikasta.

Osa värjäystyöpajaan osallistujista teki värjäyksiä kotikeittiöissään. Kuvassa Reetta Hirsimäen kurkumalla ja marja-aronialla värjäämiä lankoja.

Ruokasuunnittelu ja luonnonväriaineilla värjääminen voivatkin kulkea luontevasti käsi kädessä. Tätä ajatusta tukee koostamamme Värjäyspäivän menu - materiaali, joka sisältää ruokaohjeita sekä värjäysreseptejä, joissa käytetään ruoanvalmistuksen sivutuotteita. Materiaali on vapaasti käytettävissä kodeissa ja opetuksessa.

Lataa tästä "Värjäyspäivän menu" materiaali tästä.

# data[].attributes.attachment_link.title
Kestävyyskasvatus ja luonnonvärit - Biocolour

# data[].attributes.attachment_link.description
Opettajilla ja heidän työllään on paljon vaikuttavuutta siihen, miten yhteiskunnassa omaksutaan kestävän kehityksen mukaisia ajattelutapoja ja tekoja. Ymmärrys ja mielenkiinto kestävää kehitystä kohtaan syntyy luontevimmin konkreettisten, ja ihmistä lähelle tulevien ilmiöiden kautta. Luonnonväriaineet avaavat monipuolisesti näkökulmia kestävään materiaalituotantoon, elämäntapaan, kuluttamiseen sekä luontosuhteeseen. Järjestimme opettajille ja kaikille aiheista kiinnostuneille suunnatun kaksipäiväisen kestävyyskasvatustyöpajan verkossa 17.4.

# data[].attributes.headline
Luvan opinto-ohjauksen kurssi, aiheena Suomen koulutusjärjestelmä:          

# data[].attributes.subject
Luvan opinto-ohjauksen kurssi, aiheena Suomen koulutusjärjestelmä:          

# data[].attributes.body
Piirrä piirto-ohjelmaa käyttäen koulutuspolkusi.

Missä maissa ja mitä kouluja olet käynyt ennen Suomeen tuloa ja koska olet tullut Suomeen?

Mitä kouluja olet käynyt Suomessa?

Mitä muistoja eri kouluihin liittyy ja mitä olet niissä oppinut?

Mitä haaveita sinulla on Luvan jälkeen?

Mihin haluaisit hakea opiskelemaan ja mistä ammatista haaveilet?

Tehtävä käydään läpi tunnilla ja vertaillaan eri maiden koulutusjärjestelmiä Suomen koulutusjärjestelmään.

Muodostakaa Teamsiin noin 3-4 opiskelijan ryhmiä. Esitelkää ryhmässä omat koulupolkunne ja unelmanne. Vastatkaa seuraaviin kysymyksiin:

Mitä eroa on mielestäsi Suomen ja toisessa maassa käymäsi koulun välillä? Ovatko opetustilanteet, opettajat, oppilaat ja opetettavat aineet erilaisia vai samanlaisia?

Mikä mielestäsi on hyvää ja hyvin toimivaa suomalaisessa koulussa ja mitä taas haluaisit kehittää?

Osaatko kertoa eroavatko eri maiden jatko-opintomahdollisuudet toisistaan?

Mikä on sinun haaveammattisi? Miksi haluaisit juurikin kyseiseen ammattiin?

Mikä on sinun unelmasi?

Hatanpään lukio, Katri, Lukio-Open digitystä syksy 2020

# data[].attributes.attachment_link.title
Koulutuksen monet mahdollisuudet  (suomi, tekstitetty)

# data[].attributes.body
Kuvansiirto tekniikat keramiikalle.

Etätehtävä

Keramiikalle voidaan siirtää kuvaa ja tekstiä mm.
SERIGRAFIA (silkkipaino) tekniikalla valotetun seulan avulla.
KOPIOPAINO menetelmällä joka on (grafiikan litografia) ns. laakapaino menetelmä.

Kopiopaino on menetelmänä yksinkertainen ja se perustuu arabikumin ja painomusteen toisiaan hylkivään vaikutukseen.

Kummassakin kuvansiirto tekniikassa käytetään polton kestäviä keraamisia väripigmenttejä tai metallioksideja, joista lisäainein sekoitetaan oma painopasta joka kestää 1240C˚ polton.

Tehtävä:

Etsi muistorikkaita vanhoja valokuvia tai ota kuva kiinnostavasta kohteesta.
Voit käyttää piirroksia ja tekstiä lisänä ja halutessasi luoda näin oma kuvallinen tarinasi.
Syksyn lähitunneilla tutustut tekniikkaan yksityiskohtaisesti, teet siihen soveltuvia töitä ja saat tietoa käytetyistä materiaaleista.

Olen zoom sovelluksen ja muiden viestimien välityksellä opettamassa sinua omien tuntiemme aikaan.

Kuvasarja ja video aiheesta tekeillä....

http://www.jyvaskyla.fi/kansalaisopisto

Opettajan roolissa
Saila A /JKL kansalaisopisto

Serigrafia posliinille
Saila Avelin 2007

# data[].attributes.body
Kävin joskus Michigan State Universityn tv-sarjan käsikirjoittamista käsittelevän verkkokurssin. https://www.coursera.org/learn/script-writing
Opetus jakautui useammalle viikolle ja kiteytyi videotallenteisiin, tämä olikin ainoa kontakti kurssin opettajaan. Eli tämmöinen aika automatisoitu systeemi. Loppu hoitui vertaisarviointina, joka viikko täytyi tuottaa tekstiä, joka läpäisee tietyt ennalta määrätyt kriteerit, esim. "tekstin henkilöhahmot tuntuvat todellisilta" ja joka viikko jokainen myös luki muiden tekstejä ja antoi numeroarvioinnin siitä, kuinka hyvin kriteerit toteutuivat (myös sanallisia arvioita mutta ihmiset olivat laiskoja kirjoittamaan niitä). Ja tietyt pistemäärät piti saada, että pääsi kurssilla eteenpäin, muuten piti korjata tekstiään ja ottaa vastaan uusi arviointikierros. Aika raakaa peliä, ja vähän epämääräistä kun arvioijat voivat olla ketä tahansa eikä heihin tutustu muuten kuin korkeintaan tekstinsä välityksellä, mutta myös omituisen kannustavaa ja koukuttavaa koittaa "päästä läpi" joka viikko.

Perttu / lausunnan opettaja joka tekee kaikkea muutakin / JKL

# data[].attributes.headline
Lukion englannin 3. kurssi - kulttuuriaiheet

# data[].attributes.subject
Lukion englannin 3. kurssi - kulttuuriaiheet

# data[].attributes.body
Olen teettänyt päivälukion opiskelijoilla melko laajan projektityön tästä aiheesta.
1) Opiskelija etsii verkosta eri museoiden ilmaisia virtuaalikierroksia ja tutustuu niistä yhteen tai kahteen (esim. https://upgradedpoints.com/best-virtual-museum-tours/ tai https://www.elitetraveler.com/design-culture/10-best-virtual-museum-tours).
2) Opiskelija kirjoittaa lyhyen kuvauksen virtuaalikierroksesta tai vertailee kahta eri museokierrosta.
3) Opiskelija valitsee yhden teoksen, jonka herättämistä tunteista hän kertoo lyhyesti laatimalla joko videotiedoston. Video on ladattu YouTube-kanavalle, joka on yksityinen eli vain linkin omaaville auki. Video voi olla reportterimaisesti joko opiskelijan puhe kameralle tai esim. elokuvamuotoon tallennettu powerpoint-esitys. Explain everything iPadillä on ollut hyvä työkalu tässä. (https://explaineverything.com/)
Sillä voi ilmaiseksi tehdä 3 projektia.
4) Loppuun voisi lisätä vertaisarviointia, jota en ole vielä teettänyt tässä työssä.

Huomattavaa tässä on se, että oppimisalustalle (Moodle), olen tehnyt hyvin yksityiskohtaiset ohjeet videon tekemisestä ja sen lataamisesta verkkoon. ja "kädestä pitäen" -apuakin on tarvittu. (Voisi toimia integroituna tietotekniikan kurssin kanssa.)

Opiskelijoiden itsetunto on kohonnut onnistuneet työnsä nähdessään ja kaikki työt ovat olleet hyviä, osa huikeita.

Elina, Aikuislukio (tätä projektia en ole Aikuislukiossa tehnyt, vaan ainoastaan päivälukiossa) / Digitystä-koulutus

# data[].attributes.body
Tehtävä on luotu Padlet-alustalle keväällä 2020. Siihen sisältyi tehtäväksianto (alla), työskentelyvaiheita tukevaa oppimateriaalia sivustolla, linkkejä blogeihin ja Punomo-sivustolle ja youtube-videoihin. Viikottain ja ohjaustarpeen mukaan sivustolle tuli kuvia opettajalta ja oppilailta. Keskustelu käytiin whatsapp- sovelluksen välityksellä.

# data[].attributes.body
Opiskelijani laittoivat valokuvia ruoka-annoksista ja keskustelivat sitten niistä tunnilla.
Marja P/Jkl kansalaisopisto

# data[].attributes.body
Museoiden tuottamat verkkonäyttelyt tarjoavat verkon kautta käytettävää oppimateriaalia runsaasti eri aiheista.
Olen käyttänyt oppijan roolissa/ Gila/ Jyvälän kansalaisopisto

# data[].attributes.attachment_link.readable_text
Museoiden tuottamat verkkonäyttelyt tarjoavat verkon kautta käytettävää oppimateriaalia ja tarinoita historiasta, taiteesta, rakennusperinnöstä ja mielenkiintoisista henkilöistä.

Virtuaalimuseolla puolestaan tarkoitetaan verkkoon rakennettua virtuaalista museokierrosta, jonka avulla voi vierailla museossa vaikkapa koululuokasta käsin.

# data[].attributes.attachment_link.description
Museoiden tuottamat verkkonäyttelyt tarjoavat verkon kautta käytettävää oppimateriaalia ja tarinoita historiasta, taiteesta, rakennusperinnöstä ja mielenkiintoisista henkilöistä. Virtuaalimuseolla puolestaan tarkoitetaan verkkoon rakennettua virtuaalista museokierrosta, jonka avulla voi vierailla museossa vaikkapa koululuokasta käsin.

# data[].attributes.body
Eräässä aiemmassa työpaikassani oli tapana järjestää perinteinen perjantaipullo-arvonta tietokilpailun muodossa hyödyntäen Kahoot!-sovellusta. Edellisen kisan voittaja sai aina tehtäväkseen luoda uuden visailun jostakin häntä itseään kiinnostavasta aiheesta. Tämä perinne oli mukava tapa tutustua työkavereihin ja ottaa uudet työntekijät mukaan yhteisöön. Kahoot on maksuton yksityishenkilöiden käytössä ja omasta visailusta saadaan koodi, joten kilpailuun osallistuminen on helppoa omilla kännyköillä. Tämän voi toteuttaa myös etätyössä. Kahoot:ia voi käyttää toki myös opetuksessa, ei vain perjantaipulloarvonnassa ;)
Marika M / Osaavat opistot

# data[].attributes.attachment_link.title
Kahoot! | Learning games | Make learning awesome!

# data[].attributes.attachment_link.description
Kahoot! is a game-based learning platform that brings engagement and fun to 1+ billion players every year at school, at work, and at home.

# data[].attributes.body
Taideopetukseen verkkoa hyödyntävä tehtävä voisi olla oman taidemeemin luominen (mm. #taidevandalismi)  tai teoksen uudelleen kuvaaminen #tussenkunstenquarantaine ja #karanteenitaidetta - ilmiöiden hengessä. Meemejä voi keksiä itse tai käyttää valmiita generaattoreita (esim. https://imgflip.com/memegenerator/89199052/Classical-Art). Tehtävän avulla tutut ja tuntemattomat taideteokset näyttäytyvät uudessa perspektiivissä ja omaa luovuutta pääsee hyödyntämään. Pipsa/vaatetus- ja taidealan kouluttaja

# data[].attributes.body
Käy Neruda-säätiön kotisivuilla https://fundacionneruda.org/museos/ lukemassa kahden tai kolmen Pablo Nerudan kotimuseon (La Sebastiana, Isla Negra, La Chascona) kuvaus ja perustele sitten muutamalla virkkeellä, kummassa/missä niistä itse vierailisit mieluiten.

Lähiopetuksen keskeytyessä edistynein ryhmä oli juuri kappaleessa, joka olisi sisältänyt kuullunymmärtämistehtävän Nerudan kotimuseoista ja etukäteismateriaaliksi olin viimeisellä lähiopetustunnilla antanut monisteen, jossa Islan Negran kuvaus ja muuta tietoa runoilijasta. Kuullun ymmärtäminen korvautui siis luetun ymmärtämisellä ja lyhyen oman tekstin tuottamisella.

Merja S. / JKL kansalaisopisto

# data[].attributes.body
Tämä harjoitus sai koko ryhmän nauramaan ja liikkumaan Zoomilla.

- Opettaja antaa ohjeet "hae jokin esine" ... (esim. jokin sininen, pehmeä, kotimaastasi peräisin oleva, ...)
- Opiskelijat nousevat ylös ja hakevat jotain kotonaan. He tuovat esineen mukaan ja näyttävät sen muille.
- jälkeenpäin voit pyytää oppilaita kuvaamaan esinettään, kertomaan tarinan siitä, ...

Voit tehdä siitä kilpailun pyytämällä opiskelijoita palaamaan kameraan esineidensä kanssa niin nopeasti kuin mahdollista!

Eleni / JKL kansalaisopisto

# data[].attributes.body
Musiikki: Rytmin harjoittelua soittaen
eli rummutus-ja peruspulssin hahmotustehtävä.

Tämä on facebookin Musiikin etäopetusta-ryhmästä keväällä lainattua ja käytin kahden eri aikuisopintoryhmän kanssa tätä pääsiäisen tienoilla. Tehtävästä pidettiin.

Tarvikkeet: Rummuiksi erivärisiä muovikulhoja, -ämpäreitä tai astioita 3 kpl, 1 Sininen, 1 Keltainen ja 1 Punainen. Rumpukapuloiksi kiinalaiset syömäpuikot tai puiset puulastat/haarukat/lusikat.

Youtubesta videot Deteggtive Anderson, Percussion level 1, 2, 3 ja 4.

Videossa seurataan kapellimestarina toimivan ötökän liikkeitä soittaen. Aina kun ötökkä hyppää musiikin tahdissa jonkin munan päälle, niin soita juuri samalla hetkellä saman väristä kulhoa. Sama video kannattaa soittaa ainakin pari kolme kertaa. Videoita löytyy 4 eri tasoista. Kirjavan munan kohdalla voi keksiä itse soittotavan. Voi myös käyttää oikeita rumpuja/perkussioita muoviastioiden sijaan.

Video (taso 1)
https://youtu.be/y37jIRSR9bA

Minja N
Lievestuoreen, Jyväskylän  ja Hankasalmen kansalaisopistot.

# data[].attributes.headline
Pinterest makramee-  ja kudontakurssien idealähteenä

# data[].attributes.subject
Pinterest makramee-  ja kudontakurssien idealähteenä

# data[].attributes.body
Olen julkaissut Pinterestissä opiskelijoiden luvalla ottamiani kuvia heidän töistään. Taulut toimivat inspiraationa uusille kurssilaisille, ideapankkina sekä tilana tuoda näkyväksi tekemistä.

# data[].attributes.body
Answergarden on näppärä ja nopea palautteenantoon, kun ryhmä antaa palautetta koko ryhmälle tai kommentoi omaa oppimistaan jossain tehtävässä. Vastaukset näkyvät heti kaikille!

Lukiolaisten kanssa toimii - toki joukossa voi aina olla joku, joka kommentoi ikävästi tai pelleilee, mutta niinhän voi aina käydä!

Johanna
Lukio-open digitystä -kurssi

# data[].attributes.body
Helppoa vertaispalautetta voi antaa Moodlen keskustelutyökalun avulla. Kukin laittaa linkin tekstiinsä / videoonsa, jos vaikka puhe-esitys, keskusteluun ja muut kommentoivat. Nopeaa ja helppoa!

Moodlen Turnitin-työkalussa tekstien vertaispalutetta saa kivasti ohjattua kysymyksillä. On helppokäyttöinen.

Samat asiat toimivat myös Teamsissa: tiedostoihin voi tehdä kansion, johon opiskelijat palauttavat työnsä sellaisenaan tai linkkinä, tai työt voidaan palauttaa keskusteluun ja sitten kommentoida niitä keskustelutyökalussa.

Toimivat hyvin ainakin lukiolaisten kanssa!
Lukio-ope, äidinkieli ja kirjallisuus/Lukio-open digitystä -koulutus